[pic] | EVROPSKA KOMISIJA |

Bruselj, 29.10.2010

COM(2010) 617 konč.

Predlog

SKLEP EVROPSKEGA PARLAMENTA IN SVETA

o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/005 ES/Comunidad Valenciana, naravni kamen, Španija)

OBRAZLOŽITVENI MEMORANDUM

Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) do letne zgornje meje 500 milijonov EUR poleg ustreznih razdelkov finančnega okvira.

Pravila, ki se uporabljajo za prispevke iz ESPG, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2].

Španija je 9. marca 2010 vložila vlogo EGF/2010/005 ES/Comunidad Valenciana, naravni kamen za finančni prispevek iz ESPG po odpuščanju presežnih delavcev v 66 podjetjih, ki delujejo v panogi, razvrščeni v oddelek 23 NACE Revizija 2 („Proizvodnja nekovinskih mineralnih izdelkov“)[3] v regiji na ravni NUTS II Comunidad Valenciana (ES52) v Španiji.

Komisija je vlogo temeljito preučila in v skladu s členom 10 Uredbe (ES) št. 1927/2006 sklenila, da so izpolnjeni pogoji za finančni prispevek na podlagi te uredbe.

POVZETEK VLOGE IN ANALIZA

Ključni podatki: |

Referenčna št. ESPG | EGF/2010/05 |

Država članica | Španija |

Člen 2 | (b) |

Zadevna podjetja | 66 |

Regija NUTS II | Comunidad Valenciana [ES52] |

Oddelek NACE Revizija 2 | Oddelek 23 (Proizvodnja nekovinskih mineralnih izdelkov) |

Referenčno obdobje | 31. 3. 2009 do 30. 12. 2009 |

Datum začetka izvajanja prilagojenih storitev | 7. 6. 2010 |

Datum vloge | 9. 3. 2010 |

Presežni delavci v referenčnem obdobju | 528 |

Presežni delavci, za katere je predvidena pomoč | 300 |

Prilagojene storitve: proračun v EUR | 2 098 800 |

Izdatki za izvajanje ESPG[4]: proračun v EUR | 90 200 |

% izdatkov za izvajanje ESPG | 4,12 |

Celotni proračun v EUR | 2 189 000 |

Prispevek ESPG v EUR (65 %): | 1 422 850 |

1. Vloga je bila vložena pri Komisiji 9. marca 2010, do 25. maja 2010 pa je bila dopolnjena z dodatnimi informacijami.

2. Vloga izpolnjuje pogoje za uporabo sredstev ESPG iz člena 2(b) Uredbe (ES) št. 1927/2006 in je bila vložena v roku 10 tednov, kot določa člen 5 navedene uredbe.

Povezava med presežnimi delavci in velikimi strukturnimi spremembami v svetovnih trgovinskih tokovih zaradi globalizacije ali svetovne finančne in gospodarske krize

3. Za vzpostavitev povezave med odpuščanjem presežnih delavcev ter svetovno finančno in gospodarsko krizo Španija navaja, da je gradbeništvo kriza resno prizadela. Zlom trga drugorazrednih hipotekarnih posojil v ZDA z velikimi škodljivimi posledicami za banke in finančne trge po svetu je neposredno povzročil zmanjšanje kapitalske osnove finančnih institucij, s čimer se je mnogim od njih zmanjšala posojilna sposobnost, previdnost pa povečala. Zato so se posojila gradbeništvu ali posameznikom krepko omejila, povpraševanje po novih hišah pa zmanjšalo zaradi upadajočega zaupanja potrošnikov in pomanjkanja denarja.

4. Komisija je v Evropskem načrtu za oživitev gospodarstva[5] navedla, da je v gradbeni industriji v EU povpraševanje v zadnjem času zaradi krize izrazito upadlo. Poznejši podatki[6] potrjujejo občutno poslabšanje razmer v gradbenem sektorju, ki je v EU-27 zabeležil padec v treh zaporednih četrtletjih leta 2009 (prvo četrtletje: –10,8; drugo četrtletje: –8,5; tretje četrtletje: –9,2) v primerjavi z enakim obdobjem prejšnjega leta zlasti zaradi zmanjšanja zasebnih naložb v sektorju stanovanjskih stavb. Povpraševanje po končnih izdelkih iz naravnega kamna (tla, obloge stavb) je tesno povezano s povpraševanjem v gradbeništvu, na katero vpliva število novogradenj ter povpraševanje po obnovah in prenovah. V oceni vloge za prispevek iz ESPG, povezane z istim sektorjem in regijo[7], je Komisija že poudarila vpliv gospodarske in finančne krize na podjetja, ki delujejo v panogi, razvrščeni v oddelek 23 NACE Revizija 2 (Proizvodnja nekovinskih mineralnih izdelkov) v regiji na ravni NUTS II Comunidad Valenciana.

Prikaz števila odpuščenih presežnih delavcev in skladnost z merili iz člena 2(b)

5. Španija je vlogo vložila na podlagi merila za pomoč iz člena 2(b) Uredbe (ES) št. 1927/2006, ki zahteva vsaj 500 presežnih delavcev v devetmesečnem obdobju v podjetjih, ki delujejo v istem oddelku NACE Revizija 2 v eni regiji ali dveh sosednjih regijah na ravni NUTS II v državi članici.

6. V vlogi je navedeno 528 presežnih delavcev v devetmesečnem referenčnem obdobju od 31. marca 2009 do 30. decembra 2009 v 66 podjetjih, ki delujejo v istem oddelku NACE Revizija 2, vsa pa so v eni regiji na ravni NUTS II Comunidad Valenciana. Število vseh presežnih delavcev je bilo izračunano v skladu z drugo alineo drugega odstavka člena 2 Uredbe (ES) št. 1927/2006.

Razlaga nepredvidene narave navedenega odpuščanja presežnih delavcev

7. Španski organi trdijo, da je finančna in gospodarska kriza povzročila nenaden zlom svetovnega gospodarstva z velikim vplivom na mnoge sektorje. Gospodarske razmere od leta 2008 niso sledile trendom prejšnjih let. To ni postopen gospodarski upad, na katerega bi bila podjetja lahko pripravljena.

8. Pridobivanje kamna v Španiji in tudi prodaja rezanega, poliranega in oblikovanega kamna sta se v zadnjih letih povečevala (proizvodnja leta 2007 je bila za 18 % večja kot leta 2003). Zato so bila v sektorju izvedena pomembna vlaganja v povečanje proizvodnih zmogljivosti, saj je bila edina pričakovana nevarnost postopno povečanje proizvodnih zmogljivosti v državah v vzponu, zlasti na Kitajskem, v Indiji in Vietnamu, trg pa naj bi prenesel to povečanje proizvodnje.

9. V študiji observatorija za naravni kamen, izvedeni v drugem četrtletju leta 2007, je 27 % podjetij poročalo o povečanju prodaje, 15 % o zmanjšanju prodaje, 58 % pa o enaki prodaji v primerjavi s prejšnjim četrtletjem. Leto pozneje (drugo četrtletje leta 2008) so bile ugotovitve iste študije precej drugačne: 57 % podjetij je poročalo o zmanjšanju, samo 9 % pa o povečanju prodaje.

Opredelitev podjetij, ki odpuščajo, in delavcev, za katere je predvidena pomoč

10. V vlogi je navedenih 528 odpuščenih presežnih delavcev (od katerih je za 300 predvidena pomoč) v naslednjih 66 podjetjih:

Podjetja in število odpuščenih delavcev |

A.E. MARMOL, S.L. | 2 | HIJOS DE FRANCISCO MORANT, S.L. | 10 |

ABADMAR SA | 4 | HISPANO DE MARMOLES, S.A. | 1 |

ALICER, S.A. | 2 | HORMAR XXI, S.L. | 1 |

APLICA MARMOL SL | 1 | HORMIGONES MARTINEZ, S.A. | 1 |

ASEMAGRA SL | 1 | HORMIGONES SAN VICENTE SL | 1 |

AZORIN Y PAYA S.L. | 2 | HORMIGONES TECNOLÓGICOS FORTES S.L. | 42 |

AZULEJOS VEGARA, S.L. | 1 | JESUS GAVALDA SANTANA | 1 |

BARDISA BEBES, S.L. | 1 | JOSE A. GARCIA MOYA SLU | 28 |

BATEIG STONE,S.L. | 1 | JOSE RUIZ MARCO S.L. | 1 |

CALZADOS CONTRADICTION, S.L. | 1 | JUAN JOSE RUIZ GINER | 1 |

CANTERAS ALICANTINAS SL | 1 | LEVANTINA Y ASOCIADOS DE MINERALES SA | 167 |

CANTERAS ALISAN SL | 1 | MARBRES BETANIA, S.L. | 7 |

CANTERAS FASAN, S.L. | 2 | MARFIL MARBLE SL | 1 |

CELITE HISPANICA, S.A. | 1 | MARMOLES ALMOHADE, S .L. | 1 |

CEMEN, S.L. | 9 | MÁRMOLES ARTISTICOS TORNEADOS, S.L. | 3 |

CEMEX ESPAÑA, S.A. | 5 | MARMOLES DAMASO SL | 10 |

CERAMICA MAYOR, S.A. | 2 | MARMOLES DEL MUNDO, S.L.U. | 1 |

CERAMICA TORREGROSA SL | 11 | MARMOLES MAÑEZ, S.L. | 2 |

CERAMICAS ALONSO SL | 3 | MARMOLES MARTINEZ Y GALIANA, S.A. | 1 |

CERAMICAS EL MOLINAR S.L. | 1 | MARMOLES PEPE, S.L. | 1 |

CERAMICAS TORREBLANCA SL | 21 | MARMOLES SER Y ACA, S.L. | 1 |

CERAMOSA SL | 14 | MARMOLES VIEMAPE, S.L. | 3 |

DECO ESCAYOLAS ASPRILLAS, S.L. | 11 | MOPERBAÑ, S.L. | 1 |

DECO ESCAYOLAS HNOS CLEMENTE, S.L. | 1 | NUEVO MARMOL, SL | 2 |

DEKORMAT GLASS SL | 1 | PREFABRICADOS LUFORT SL | 14 |

DENIA MARBRES SL | 1 | PROMOTORA DE INDUSTRIAS CERAMICAS SL | 2 |

DURA GRANITOS Y MARMOLES SL | 2 | PULIMAR STYL, S.L. | 1 |

ELABORACIN GENERAL DE MARMOLES, S.L. | 23 | ROCAS ALICANTE VALENCIA, S.A | 4 |

EXCLUSIVAS RESIMART IBERICA SL | 1 | SANEAMIIENTOS Y AZULEJKOS TAMAIX SL | 1 |

FRANCISCO ORDOÑEZ MEJIAS S.L.U. | 1 | SINKMAR, S.L. | 5 |

GRANITOS DEL MEDITERRANEO, S.A | 3 | SOLER ESTEVAN INSTALACIONES, S.L. | 1 |

GRUPO INDUSTRIAL BEMPE, S.L. | 18 | TEJAS COVERT SL | 53 |

HERMANOS TOLEDANO SL | 9 | YESOS IBERICOS, S.A. | 1 |

Skupaj podjetja: 66 | Skupaj odpuščeni delavci: 528 |

11. Razčlenitev delavcev, za katere je predvidena pomoč:

Kategorija | Število | Odstotek |

Moški | 280 | 93,33 |

Ženske | 20 | 6,67 |

Državljani EU | 295 | 98,33 |

Nedržavljani EU | 5 | 1,67 |

Stari od 15 do 24 let | 7 | 2,33 |

Stari od 25 do 45 let | 107 | 35,67 |

Starejši od 45 let | 186 | 62,00 |

12. Trije delavci, za katere je predvidena pomoč, so invalidi.

13. Po poklicnih kategorijah[8] je razčlenitev naslednja:

Kategorija | Število | Odstotek |

Strokovnjaki | 3 | 1,00 |

Tehniki in drugi strokovni sodelavci | 4 | 1,33 |

Uradniki | 12 | 4,00 |

Storitveni poklici | 7 | 2,33 |

Obrtniki in z obrtjo povezani delavci | 37 | 12,33 |

Upravljavci strojev in naprav | 140 | 46,67 |

Poklici za preprosta dela | 44 | 14,67 |

Drugo/neopredeljeni | 53 | 17,67 |

14. Po stopnji izobrazbe[9] je razčlenitev naslednja:

Raven izobrazbe | Število | Odstotek |

Osnovna izobrazba (do konca obveznega šolanja) | 103 | 34,33 |

Višja srednješolska izobrazba | 18 | 6,00 |

Terciarna izobrazba | 23 | 7,67 |

Drugi (brez formalne izobrazbe) | 3 | 1,00 |

Brez izobrazbe ali osipniki | 153 | 51,00 |

15. Podoben odstotek je pri 528 presežnih delavcih, razlika je samo v tem, da je delavcev, za katere je predvidena pomoč in so stari med 25 ter 45 let, manj (61,14 %), medtem ko je delavcev, za katere je predvidena pomoč in so stari nad 45 let, več. Za skoraj vse odpuščene delavce, stare nad 45 let, je predvidena pomoč. Ravno tako so vsi neizobraženi delavci lahko upravičenci do pomoči iz ukrepov.

16. Španija je v skladu s členom 7 Uredbe (ES) št. 1927/2006 potrdila, da je uporabila politiko enakosti spolov ter politiko nerazlikovanja ter da ju bo v različnih fazah izvajanja in še zlasti pri dostopu do ESPG še naprej uporabljala.

Opis zadevnega ozemlja ter njegovih organov in zainteresiranih strani

17. Ozemlje, ki so ga prizadela odpuščanja presežnih delavcev, je v regiji na ravni NUTS II Comunidad Valenciana in skoncentrirano v enem okrožju (comarca) v regiji na ravni NUTS III Medio Vinalopó v provinci Alicante. Označba „območje naravnega kamna“ vključuje pet občin v okrožju (Pinós, Algueña, La Romana, Novelda in Monforte del Cid), kjer je rezanje, oblikovanje in obdelovanje kamna glavna gospodarska dejavnost, kar zadeva število podjetij in tudi število delavcev v tem sektorju.

18. 11,5 % vseh španskih podjetij je v regiji Comunidad Valenciana. Proizvodnji sektor predstavlja 26 % vseh zaposlenih v regiji, storitveni sektor 60 %, gradbeništvo 10 % in primarni sektor 4 %. Značilnost poslovnega modela v regiji Comunidad Valenciana je veliko število malih in srednjih podjetij, ki so specializirana zlasti za proizvodnjo pohištva, obutve, tekstila, keramike in igrač. Te industrije so skoncentrirane na območjih okrog manjšega števila občin.

19. Glavne zainteresirane strani so Generalitat Valenciana (avtonomna vlada Comunidad Valenciana) in zlasti SERVEF (javni uradi za delo avtonomne vlade), Consorcio del Pacto Territorial por el Empleo del Valle del Vinalopó (konzorcij sporazuma o zaposlovanju na območju Valle del Vinalopó)[10], sindikati: UGT-PV, CCOO-PV, MCA-UGT-PV in FECOMA-CCOO-PV[11], Konfederacija organizacij podjetnikov avtonomne regije Valencia (CIERVAL) in Marmol de Alicante (združenje proizvajalcev marmorja).

Pričakovani vpliv odpuščanja presežnih delavcev na stopnjo zaposlenosti na lokalni, regionalni ali državni ravni

20. Stopnja brezposelnosti na območju Medio Vinalopó (tj. na ravni okrožja) se je povečala za 88,4 %, in sicer z 12 336 novembra 2007 na 23 243 delavcev leta 2009 ter predstavlja 12-odstotno stopnjo brezposelnosti v provinci Alicante.

21. Število odpuščenih delavcev v sektorju rezanja, oblikovanja in obdelovanja kamna v regiji Comunidad Valenciana, ki je bilo med leti 2005 in 2007 sorazmerno stabilno, se je v zadnjih dveh letih povečalo za 405 %. Na lokalni ravni (tj. občine na območju naravnega kamna) se je število odpuščenih delavcev povečalo za 525 % (Novelda) ali 694 % (Monóvar). Zaradi majhnosti občin na tem območju (povprečno 9 800 prebivalcev) je vpliv odpuščanja velik. 90 % odpuščenih delavcev v sektorju naravnega kamna na območju Medio Vinalopó je moških.

22. Tradicionalno je bil glavni gospodarski sektor na območju Medio Vinalopó proizvodnja obutve, sledila pa je proizvodnja usnja in marmorja. Vendar sta bili obutvena in usnjarska industrija v zadnjih letih v težkem položaju zlasti zaradi konkurenčne azijske obutve in drugih azijskih usnjenih izdelkov. Odpuščeni delavci v sektorju so novo zaposlitev našli v gradbeništvu in sektorju marmorja, ki sta v teh letih veljala kot varna.

23. Stanje zaposlenosti na prizadetem območju je zelo nestabilno, zlasti zaradi vpliva krize na tekstilna podjetja v sosednjih okrožjih območja Medio Vinalopó. Španija je po tem odpuščanju presežnih delavcev v tekstilnem sektorju v regiji Comunidad Valenciana marca 2010 vložila novo vlogo[12] za finančni prispevek iz ESPG za te delavce.

Usklajeni sveženj prilagojenih storitev, ki jih je treba financirati, in razčlenitev predvidenih stroškov zanj, vključno z njegovim dopolnjevanjem z ukrepi, financiranimi iz strukturnih skladov

24. Vsi ukrepi iz usklajenega svežnja prilagojenih storitev, namenjeni za ponovno vključitev delavcev na trg dela, so:

- Intenzivna pomoč pri iskanju zaposlitve: vključevala bo intenzivno iskanje zaposlitve, vključno s pasivnim in aktivnim pregledovanjem lokalnih in regionalnih zaposlitvenih priložnosti, zlasti gospodarskih dejavnosti v vzponu za samozaposlene in priložnosti za nova strokovna področja v sektorju naravnega kamna.

- Spletna individualna pomoč pri iskanju zaposlitve: oblikovana bo spletna stran, ki bo delavcem omogočala dostop do nekaterih spletnih orodij, ki jim bodo pomagala pri samostojnem iskanju zaposlitve. Na strani bodo informacije razdeljene po naslednjih oddelkih: (1) Širjenje informacij in komunikacija. Tu bodo informacije o ESPG in o projektu ESPG–naravni kamen: koledar dogodkov, novice, objava novih delovnih mest itd. (2) Pomoč za vrnitev na delo: samostojno presojanje sposobnosti in poklicnih spretnostih ter znanj, samostojno oblikovanje poti za ponovno vključitev na trg dela, spletni tečaji (npr. usposabljanje za aktivno iskanje zaposlitve in poklicno svetovanje), zaposlitveni oglasi itd. (3) Pomoč za samostojne podjetnike: samostojno presojanje sposobnosti in podjetniških spretnostih ter znanj, spletni tečaji (npr. spletno usposabljanje na področju poslovnega upravljanja), spletna pomoč za sestavo poslovnega načrta, informacije o ustanavljanju podjetja itd. (4) Področje upravljanja: spremljanje dokumentacije in poročil, seznam dejavnosti, pomoč, postopki in navodila itd. Nekateri deli bodo javno dostopni, drugi pa bodo na voljo le za udeležence ukrepov in/ali svetovalce, ki spremljajo delavce.

- Informiranje, ocena znanj in spretnosti ter poklicno svetovanje: pri tem ukrepu bo sodelovalo vseh 300 udeležencev in zajema kampanjo širjenja informacij o ESPG med morebitnimi upravičenci do pomoči iz ukrepov, zbiranje informacij o delavcih, oblikovanje individualnih načrtov za ponovno vključitev na trg dela, informacije o prostih delovnih mestih, zahtevah glede spretnosti in znanj ter usposabljanja in razpoložljivih programih usposabljanja ter nadomestilo za mobilnost in pobude za udeležbo in samozaposlitev. Ukrep bosta dopolnila delavnica o aktivnem iskanju zaposlitve in osnovni računalniški tečaj.

- Mentorstvo (pot do ponovne vključitve na trg dela v istem sektorju): mentorji bodo v obdobju med poklicnim usmerjanjem in dokončanjem načrta poklicne poti zagotavljali informacije, nasvete in pomoč ter olajšali vzpostavljanje stikov z morebitnimi delodajalci v sektorju naravnega kamna, obveščali pa jih bodo tudi o možnih davčnih olajšavah, če zaposlijo te delavce. Mentorji bodo delavce spremljali tudi prve mesece po novi zaposlitvi in jim pomagali pri uveljavitvi na delovnem mestu.

- Usposabljanje na področju poklicnih znanj in spretnosti za delo v sektorju naravnega kamna: udeleženci tega ukrepa se bodo usposabljali na področju poklicnih znanj in spretnosti, ko si najbolj potrebni v sektorju. Poleg usposabljanja bodo delavci upravičeni tudi do dvomesečnega plačanega pripravništva (1 200 EUR na mesec in na udeleženca). Okrog 10 % delavcev, ki so upravičeni do pomoči, bo sodelovalo v tem ukrepu.

- Usposabljanje za svetovalce: 80-urni tečaj usposabljanja bo tistim odpuščenim delavcem, ki imajo ustrezne delovne izkušnje za delo svetovalca na področju tradicionalne obrti v zvezi z naravnim kamnom, pomagal pridobiti potrebne pedagoške spretnosti.

- Usposabljanje na področju tradicionalne obrti, povezane z naravnim kamnom: namen delavnic, ki jih bodo izvajali zelo izkušeni bivši delavci, je proizvajanje različnih izdelkov iz naravnega kamna (kot so stebri, glave stebrov, pohištvo itd.), po katerih se povprašuje, vendar se zaradi pomanjkanja usposobljenega osebja ne proizvajajo več. Okrog 7 % delavcev, za katere je predvidena pomoč, bo sodelovalo pri tem ukrepu.

- Mentorstvo (pot do ponovne vključitve na trg dela v drugih sektorjih): mentorji bodo v obdobju med poklicnim usmerjanjem in dokončanjem načrta poklicne poti zagotavljali informacije, nasvete in pomoč. Prav tako bodo olajšali vzpostavljanje stikov z morebitnimi delodajalci in jih obveščali o razpoložljivih davčnih olajšavah. Mentorji bodo delavce spremljali tudi prve mesece po novi zaposlitvi in jim pomagali pri uveljavitvi na delovnem mestu.

- Usposabljanje za pridobitev novih poklicnih znanj in spretnosti: udeleženci pri tem ukrepu se bodo usposabljali v sektorjih, kjer so nove priložnosti ali bodo kratko- ali srednjeročno nastale. Okrog 50 % delavcev, za katere je predvidena pomoč, bo sodelovalo pri tem ukrepu.

- Usposabljanje za pridobitev posebnih poklicnih kvalifikacij : usposabljanje bo namenjeno uresničevanju ugotovljenih potreb lokalnih podjetij. Pričakuje se, da bo najmanj 50 % udeležencev pri tem ukrepu dobilo zaposlitev. Okrog 17 % delavcev, za katere je predvidena pomoč, bo sodelovalo pri tem ukrepu.

- Mentorstvo (spodbujanje samostojnega podjetništva na poklicni poti): mentorji bodo v obdobju med poklicnim usmerjanjem in dokončanjem načrta poklicne poti zagotavljali informacije, nasvete in pomoč. Udeležencem bodo pomagali pri sestavi poslovnih načrtov in pridobivanju finančnih sredstev, izpolnjevanju upravnih formalnosti pri ustanavljanju podjetij in poslovnih dejavnostih v prvih mesecih po ustanovitvi.

- Spodbujanje samostojnega podjetništva: potekali bosta dve kratki delavnici (vsaka 16 ur), namen katerih je spodbujanje poslovnih pobud za samozaposlene in razvoj poslovnih idej.

- Usposabljanje na področju poslovnega upravljanja: ta tečaj je predviden za 30 delavcev in je namenjen seznanjanju udeležencev o osnovnih znanjih in spretnostih, ki so potrebni pri upravljanju malega podjetja.

- Enake možnosti: svetovalec za enake možnosti bo zagotovil, da se med izvajanjem ukrepov spoštuje načelo enakega obravnavanja/enakih možnosti. Namen je preprečevanje vseh osebnih in družinskih ovir, ki bi lahko delavcu, za katerega je predvidena pomoč, onemogočile udeležbo pri ukrepih.

- Pomoč za skrbnike vzdrževancev: delavci z vzdrževanimi osebami (otroci, starejši ali invalidi) bodo kot prispevek za njihove stroške vzdrževanja prejeli mesečno nadomestilo, ki znaša 400 EUR, pogoj pa je udeležba pri ukrepih. Namen tega je pokritje dodatnih stroškov, ki jih imajo delavci z vzdrževanjem, da se bodo lahko udeležili usposabljanja ali sodelovali pri drugih ukrepih.

- Nadomestilo za mobilnost: delavci, ki sodelujejo pri tem ukrepu, bodo kot prispevek k potnim stroškom prejeli nadomestilo za mobilnost, ki znaša 20 EUR dnevno.

- Prispevek za stroške menjave prebivališča: tisti delavci, ki sprejmejo zaposlitev in morajo zato spremeniti kraj prebivanja, bodo prejeli povprečnino v vrednosti 3 000 EUR za kritje nujnih izdatkov.

- Spodbujanje samostojnega podjetništva: delavci, ki se zaposlijo z ustanovitvijo svojega podjetja, bodo prejeli povprečnino v vrednosti 3 000 EUR. Ta pobuda je namenjena podpori samozaposlenih delavcev v mesecih, ki sledijo zagonu podjetja.

- Spodbuda za sodelovanje: da bi delavci, ki ne prejemajo pomoči za brezposelne, sodelovali pri ukrepih, bodo prejeli 400 EUR na mesec za največ 12 mesecev, pogoj pa je udeležba pri ukrepih iz paketa ESPG.

25. Izdatki za izvajanje ESPG, ki se vključijo v vlogo v skladu s členom 3 Uredbe (ES) št. 1927/2006, zajemajo upravljanje in nadzor.

26. Prilagojene storitve, ki so jih predložili španski organi, so aktivni ukrepi na trgu dela v okviru upravičenih ukrepov, določenih v členu 3 Uredbe (ES) št. 1927/2006. Španski organi ocenjujejo, da skupni stroški teh storitev znašajo 2 098 800 EUR, izdatki za izvajanje ESPG pa 90 200 EUR (kar je 4,12 % celotnega zneska). Skupni zaprošeni prispevek iz ESPG je 1 422 850 EUR (65 % skupnih stroškov).

Ukrepi | Predvideno število delavcev, ki bodo prejeli pomoč | Predvideni stroški na delavca, ki bo prejel pomoč (v EUR) | Skupni stroški (ESPG in nacionalno sofinanciranje) (v EUR) |

Prilagojene storitve (prvi odstavek člena 3 Uredbe (ES) št. 1927/2006) |

1. Intenzivna pomoč pri iskanju zaposlitve (Prospección nuevas oportunidades empleo ) | 300 | 240 | 72 000 |

2. Spletna individualna pomoč pri iskanju zaposlitve (Creación de recursos) | 300 | 200 | 60 000 |

3. Informiranje, ocena znanj in spretnosti ter poklicno svetovanje (Información, diagnóstico y derivación) | 300 | 626 | 187 800 |

4. Mentorstvo (pot do ponovne vključitve na trg dela v istem sektorju) (Tutorización del itinerario de inserción en el sector) | 50 | 1 452 | 72 600 |

5. Usposabljanje na področju poklicnih znanj in spretnosti za delo v sektorju naravnega kamna (Formación específica para nuevos perfiles profesionales) | 27 | 7 500 | 202 500[13] |

6. Usposabljanje za svetovalce (Formación para formadores) | 3 | 1 000 | 3 000 |

7. Usposabljanje na področju tradicionalne obrti, povezane z naravnim kamnom (Recuperación de oficios tradicionales) | 20 | 2 700 | 54 000 |

8. Mentorstvo (pot do ponovne vključitve na trg dela v drugih sektorjih) (Tutorización de itinerarios de recolocación en otros sectores) | 200 | 1 312,5 | 262 500 |

9. Usposabljanje za pridobitev novih poklicnih znanj in spretnosti (Formación profesional específica) | 150 | 3 933 | 590 000[14] |

10. Usposabljanje za pridobitev posebnih poklicnih kvalifikacij (Formación a medida en el puesto de trabajo) | 50 | 1 900 | 95 000 |

11. Mentorstvo (spodbujanje samostojnega podjetništva na poklicni poti) (Tutorización del itinerario de desarrollo empresarial) | 50 | 1 680 | 84 000 |

12. Spodbujanje podjetništva. Spodbujanje poslovnih pobud (Taller de motivación al autoempleo) | 50 | 332 | 16 600 |

13. Spodbujanje podjetništva. Razvoj poslovnih idej (Taller de generación de ideas de negocio) | 50 | 332 | 16 600 |

14. Usposabljanje na področju poslovnega upravljanja (Formación básica en gestión empresarial) | 30 | 1 560 | 46 800 |

15. Enake možnosti (Programa de igualdad de oportunidades) | 300 | 108 | 32 400 |

16. Pomoč za skrbnike vzdrževancev: (Ayudas para la atención a personas dependientes) | 40 | 2 400 | 96 000 |

17. Prispevek za stroške za menjavo prebivališča (Ayudas a la movilidad geográfica) | 15 | 3 000 | 45 000 |

18. Spodbujanje samostojnega podjetništva (Ayudas al autoempleo) | 30 | 3 000 | 90 000 |

19. Spodbuda za sodelovanje (Incentivos a la participación) | 15 | 4 800 | 72 000 |

Vmesni seštevek za prilagojene storitve | 2 098 800 |

Izdatki za izvajanje ESPG (tretji odstavek člena 3 Uredbe (ES) št. 1927/2006) |

Upravljanje | 60 000 |

Nadzor | 30 200 |

Vmesni seštevek izdatkov za izvajanje ESPG | 90 200 |

Skupni predvideni stroški | 2 189 000 |

Prispevek iz ESPG (65 % skupnih stroškov) | 1 422 850 |

27. Španski organi potrjujejo, da zgoraj navedeni ukrepi dopolnjujejo ukrepe, financirane iz strukturnih skladov, in da se izvajajo ukrepi za preprečitev dvojnega financiranja.

28. Glavni cilji operativnih programov ESS v obdobju 2007–2013 za regijo Comunidad Valenciana so spodbujanje delavcev k vseživljenjskemu učenju in nižanje tveganja osipništva z osredotočenjem na najbolj ranljive ali ljudi, ki jim grozi socialna izključenost, zlasti mlade delavce ali delavce, starejše od 45 let, ženske in invalide. Španija je posebej v zvezi z ukrepi, ki jih sofinancira ESS, navedla, da nobeno podjetje niti delavci, ki jih zadeva ta vloga, niso bili deležni načrtov zaposlovanja, ki jih sofinancira ESS. Vendar so nekateri delavci v preteklosti že koristili dejavnosti usposabljanja iz nacionalnega programa ESS „Usposabljanje za zaposlitev“. Stalno spremljanje ukrepov ESS in ESPG, ki imajo podobne cilje, in zadevnih delavcev bo preprečilo prekrivanje med ukrepi ESS in ESPG.

Datum, ko so se prilagojene storitve za zadevne delavce začele izvajati ali naj bi se začele izvajati

29. Španija je prilagojene storitve za zadevne delavce, vključene v usklajeni sveženj, predlagan za sofinanciranje iz ESPG, začela izvajati 7. junija 2010. Zato je ta datum začetek obdobja upravičenosti za katero koli pomoč, ki bi se lahko dodelila iz ESPG.

Postopki za posvetovanje s socialnimi partnerji

30. S socialnimi partnerji se je posvetovalo pri pripravi usklajenega svežnja ukrepov. O predlagani vlogi se je razpravljalo na več srečanjih s socialnimi partnerji iz točke 19 zgoraj, ki so potekala od julija do septembra leta 2009. Poleg tega bodo socialni partnerji sodelovali tudi pri izvajanju, spremljanju in ocenjevanju ukrepov, in sicer prek sektorskega odbora, ustanovljenega v konzorciju[15].

Informacije o ukrepih, ki so obvezni na podlagi nacionalne zakonodaje ali kolektivnih pogodb

31. Kar zadeva merila iz člena 6 Uredbe (ES) št. 1927/2006, so španski organi v svoji vlogi:

- potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja,

- pokazali, da predvideni ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev,

- potrdili, da zgoraj navedeni upravičeni ukrepi ne prejemajo pomoči iz drugih finančnih instrumentov Skupnosti.

Sistemi upravljanja in nadzora

32. Španija je Komisijo obvestila, da bodo finančni prispevek upravljali in nadzorovali isti organi, ki upravljajo in nadzorujejo ESS. Regionalno ministrstvo za finance in zaposlovanje Comunidad Valenciana bo posredniški organ za upravni organ.

Financiranje

33. Na podlagi vloge Španije je predlagani prispevek iz ESPG za usklajeni sveženj prilagojenih storitev 1 422 850 EUR, kar pomeni 65 % skupnih stroškov. Dodelitev sredstev, ki jo predlaga Komisija v okviru Sklada, temelji na podatkih, ki jih je predložila Španija.

34. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem navedenem znesku, ki se dodeli v okviru razdelka 1a finančnega okvira.

35. Po dodelitvi zaprošenega zneska finančne pomoči bo za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG, v skladu s členom 12(6) Uredbe (ES) št. 1927/2006.

36. S predložitvijo tega predloga za uporabo sredstev ESPG namerava Komisija začeti poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, naj o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uraden tristranski sestanek.

37. Komisija ločeno pripravi zahtevek za prerazporeditev za vnos posebnih odobritev za prevzem obveznosti in odobritev plačil v proračun za leto 2010 v skladu s točko 28 Medinstitucionalnega sporazuma z dne 17. maja 2006.

Vir odobritev plačil

38. V trenutnem stanju izvajanja je mogoče predvideti, da odobritve plačil, ki so na voljo v proračunski postavki 01.04 05 „Zaključek programa za podjetja: izboljšanje finančnega okolja za majhna in srednja podjetja (MSP)“ za leto 2010, v tem letu ne bodo v celoti porabljene.

39. Odobritve plačil se prenesejo na skrbniške račune, da se zagotovi, da lahko Evropski investicijski sklad kadar koli izvrši plačilo finančnim posrednikom. Finančna kriza je zelo vplivala na obliko izplačil finančnih instrumentov, zlasti tistih na področju tveganega kapitala. Glede na navedbe Evropskega združenja tveganega kapitala (EVCA) so se naložbe in odsvojitve (izstopi) med letoma 2007 in 2009 v primerjavi s položajem pred krizo zmanjšale za več kot polovico. Ta razvoj je pomembno vplival tudi na napovedi v smislu izplačil za leto 2010.

40. Zaradi zgoraj navedenih dejstev odobritve plačil, predvidene v proračunu za leto 2010, leta 2010 ne bodo v celoti potrebne. Zato je mogoča prerazporeditev zneska 1 422 850 EUR.

Predlog

SKLEP EVROPSKEGA PARLAMENTA IN SVETA

o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/005 ES/Comunidad Valenciana, naravni kamen, Španija)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije,

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[16] ter zlasti točke 28 Sporazuma,

ob upoštevanju Uredbe (ES) št. 1927/2006 Evropskega Parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[17] in zlasti člena 12(3) Uredbe,

ob upoštevanju predloga Evropske komisije[18],

ob upoštevanju naslednjega:

(1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so bili odpuščeni zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

(2) Področje uporabe ESPG se je razširilo na vloge, vložene od 1. maja 2009, da bi se vključila pomoč za delavce, ki so postali presežni neposredno zaradi svetovne finančne in gospodarske krize.

(3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.

(4) Španija je 9. marca 2010 vložila vlogo za uporabo sredstev ESPG v zvezi s presežnimi delavci v 66 podjetjih, ki delujejo v panogi, razvrščeni v oddelek 23 NACE Revizija 2 (Proizvodnja nekovinskih mineralnih izdelkov) v eni regiji na ravni NUTS II Comunidad Valenciana (ES52). Do 25. maja 2010 je bila dopolnjena z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska 1 422 850 EUR.

(5) Zato je treba uporabiti sredstva ESPG, da se zagotovi finančni prispevek za vlogo, ki jo je vložila Španija –

SPREJELA NASLEDNJI SKLEP:

Člen 1

V okviru splošnega proračuna Evropske unije za proračunsko leto 2010 se iz Evropskega sklada za prilagoditev globalizaciji (ESPG) uporabi vsota 1 422 850 EUR v odobritvah za prevzem obveznosti in odobritvah plačil.

Člen 2

Ta sklep se objavi v Uradnem listu Evropske unije .

V Bruslju/Strasbourgu,

Za Evropski parlament Za Svet

Predsednik Predsednik

[1] UL C 139, 14.6.2006, str. 1.

[2] UL L 406, 30.12.2006, str. 1.

[3] Uredba (ES) št. 1893/2006 Evropskega Parlamenta in Sveta z dne 20.12.2006 (UL L 393, 30.12.2006, str. 1).

[4] V skladu s tretjim odstavkom člena 3 Uredbe (ES) št. 1927/2006.

[5] COM(2008) 800. Evropski načrt za oživitev gospodarstva.

[6] GD za podjetništvo: „Vpliv gospodarske krize na ključne sektorje EU – primer predelovalne in gradbene industrije“. Posodobljena ocena iz decembra 2009(http://ec.europa.eu/enterprise/policies/industrial-competitiveness/index_sl.htm).

[7] COM(2010) 216. Predlog Sklepa Evropskega parlamenta in Sveta o uporabi sredstev Evropskega sklada za prilagoditev globalizaciji […] vloga EGF/2009/014 ES/Comunidad Valenciana.

[8] Kategorije temeljijo na Mednarodni standardni klasifikaciji poklicev, enomestna raven (ISCO-88).

[9] Kategorije temeljijo na Mednarodni standardni klasifikaciji izobrazbe (ISCED-97).

[10] Ta konzorcij je sestavljen iz županov mest Villena, Novelda, Salinas, La Algueńa, Aspe in Monforte de Cid ter predstavnika partnerstva z občinami na območju Valle del Vinalopó; sindikatov in organizacij podjetnikov na lokalni ravni.

[11] Unión General de Trabajadores del País Valenciano (UGT-PV), Comisiones Obreras del País Valenciano (CC.OO.-PV), Federación del Metal, Madera y Afines de la UGT del País Valenciano (MCA-UGT-PV) in Federación de Construcción, Madera y Afines (FECOMA-CC.OO.-PV).

[12] Vloga EGF/2010/009 ES/Comunidad Valenciana, tekstilna industrija.

[13] Dnevno nadomestilo za mobilnost, ki znaša 20 EUR na udeleženca in dan udeležbe, je vključeno v skupne stroške ukrepov št. 5, 6, 7, 9, 10, 12, 13 in 14.

[14] Razlika v skupnih stroških je nastala zaradi zaokroževanja stroškov na enoto (3 933,34 EUR).

[15] Consorcio del Pacto Territorial por el Empleo del Valle del Vinalopó.

[16] UL C 139, 14.6.2006, str. 1.

[17] UL L 406, 30.12.2006, str. 1.

[18] UL C […], […], str. […].